Rana snežna oluja u SAD
U sjeveroistočnom dijelu Sjedinjenih Država u toku je akcija čišćenja nakon rekordnih sniježinih padavina koje su zahvatile to područje 
Jako nevrijeme je prošlo, ali je ostala ogromna materijalna šteta. Blizu tri miliona ljudi širom sjeveroistoka moglo bi da bude bez električne energije i do nedjelju dana. Niko nije očekivao snijeg u oktobru. Pao je veliki broj stabala, oborivši električne vodove. U Konektikatu, radnici pokušavaju ponovo da uspostave napajanje električnom energijom u 70 odsto te savezne države. Lokalne vlasti pozivaju stanovnike da, zbog blokiranih ulica, odlože svečanosti povodom Noći vještica. Rekordne padavine, u 24 grada, izazvale su i brojne nevolje za putnike. Avion kompanije DžetBlu, na letu od Fort Loderdejla do Njuarka, preusmjeren je u Hartford u Konektikatu, gdje je stajao na pisti sedam sati. 123 putnika za to vrijeme nisu imali hranu, vodu i pristup toaletima. kaže jedan od putnikaEndru Karter. Nakon što su putnici počeli sve glasnije da protestuju, pilot je obavijestio kontrolu letenja o napetoj situaciji u avionu. Vlasti su pokrenule istragu o ovom incidentu. Poremećen je i željeznički saobraćaj. 48 putnika Amtrakovog voza, koji je putovao od Ročestera, u državi Njujork, do Bostona, bili su zavijani 14 sati.